
Előterjesztés

( a Képviselő-testület 2011. december 14-ei ülésére)

Tárgy: 
BESZÁMOLÓ A vÁROS 2011. ÉVI KÖZMŰVELŐDÉSI ÉS KULTURÁLIS ÉLETÉBEN VÉGZETT TEVÉKENYSÉGRŐL
Kiskőrös város Önkormányzata a kulturális javak védelméről és a muzeális intézmények, a nyilvános könyvtári ellátásról szóló 1997. évi CXL. Törvény

79.§ bekezdése értelmében a Kiskőrösi Önkormányzat a helyi közművelődési feladatok meghatározásáról és ellátásáról szóló a 11/2000.(IV.20)Önk. rendelettel módosított 4/1999.(IV.l) Önk. rendeletben meghatározott közművelődési feladatok elvégzésére Kunság-Média Nonfrofit Kft-ét bízta meg, amely cég kötelezettséget vállalt arra, hogy a közművelődési tevékenységek szakszerű, színvonalas és folyamatos ellátását biztosítja.

2000. július 1-je óta végzi a Kunság –Média Nonfrofit Kft. Közművelődési Megállapodás keretén belül a feladatellátást. 2008-ban a Képviselő-testület közbeszerzési eljárást hirdetett a közművelődési feladatok ellátására, amelyet Kunság-Média Nonfrofit Kft megpályázott és a 2008. június 18-ai testületi ülésén a Képviselő-testület a 69/2008.sz. határozata értelmében a közbeszerzési eljárás nyertesének a Kunság-Média Nonprofit  Kft-ét nyilvánította, mely szerint új Közművelődési Megállapodást kötött Kiskőrös Város Önkormányzata a Kunság-Média Nonprofit Kft-vel, amely szerződés 2013. június 30-án felmondás nélkül megszűnik. 

A közművelődés  általános helyzete 

Sokféleképpen nevezték már az iskolarendszeren kívüli művelődést, ami az életfeltételekhez való sikeres alkalmazkodás egyik fontos eleme, volt már szabadművelődés, népművelés, közművelődés. A 90-es évektől kultúraközvetítők, közösségfejlesztők,  rendezvényszervezők, művelődésszervezők, kulturális menedzserek, mindannyian a klasszikus közművelődési szakértelem és kompetencia-együttes örököseiként.

Az 1997. évi CXL. Törvény 1. számú mellékletének q) pontja szerint a közművelődés fogalma a következő:  „ A közművelődés a polgárok iskolán kívüli , öntevékeny, önművelő, megismerő, kultúra elsajátító, művelődő és alkotó célú cselekvése, amely jellemzően együttműködésben, közösségekben valósul meg.”

A közelmúltban egy helyzetelemzés készült, ami rendkívül sokféle dokumentum (szakfelügyeleti vizsgálatok, művelődésszociológiai kutatások, statisztikai adatok, országos és regionális szakmai találkozók kapcsolatai) adatait veszi figyelembe.

A kulturális állapot-felmérés szerint ma Magyarországon a művelődési házak vonzzák a legnagyobb közönséget, a 14-70 év közötti lakosság fele megfordult valamilyen céllal a művelődési házakban, a legheterogénebb látogatói kört tudhatják a magukénak. A lakosság legnagyobb része számára a kultúrához való hozzáférés, a társas, öntevékeny művelődés lehetőségét, sok esetben az egyetlen közösségi együttlétre alkalmas teret jelentik az adott településen, településrészen.

Az elmúlt tíz évben több mint ezerrel növekedett a közművelődési feladatellátók, valamint a közművelődésben foglalkoztatottak száma. Nőtt a civil- és vállalkozói szektor szerepvállalása, pénzügyi ráfordítása. 

A szakmai összegzések szerint ma a legnagyobb igény az ünnepi kultúra, a szabadtéri programok és nagyrendezvények iránt mutatható ki, hiszen ezek bemutatkozási lehetőséget kínálnak a legjobb öntevékeny csoportok, alkotók és szólisták számára. Egyre fontosabb e kultúraterület szerepe a kulturális turizmus fellendítésében.

 Meghatározó szerepe van a közművelődés intézményeinek, civil szervezeteinek a helyi kultúra ápolásában, a nonformális és informális képzésben, az amatőr művészetek és a néphagyomány kultúrájának felkarolásában, valamint az önhibájukon kívül hátrányos helyzetű csoportok felzárkóztatásában.

Az elemzésre építve meghatározhatók a szakmai célok – prioritások:

Kulturális esélyegyenlőségek csökkentése, a helyi, a kistérségi, a megyei és a regionális          közművelődési feladatellátás és intézményesülés biztosítása.

 A művelődéshez való alkotmányos jog gyakorlása folyamatosan bővülő, az életminőséget és életesélyeket javító intézményi feltételek között a gazdasági versenyképesség növelése, a felnőttképzés és átképzés munkaerő piaci orientációja.

A kreativitás, öntevékenység és alkalmazkodóképesség fejlesztése, a kulturális értékelésekhez, a néphagyományokhoz való hozzáférés, azok közvetítése és  létrehozása.

A társadalmi kohézió erősítése, a kirekesztés elleni küzdelem,  az önhibájukon  kívül 

 hátrányos helyzetű csoportok felzárkóztatása, a kulturális konfliktusok szakszerű kezelése. 

A fentiek megvalósulása érdekében olyan intézkedésekre van szükség, amelyek lehetővé teszik a közművelődés fizikai, technikai infrastrukturájának fejlesztését valamint a közösség- készség- és kompetenciafejlesztést, és mindezek egységes minőségbiztosításon  nyugvó teljesítmények folyamatos mérését és értékelését.                                                                    

Kiskőrös a városi rang visszahelyezésével a térség gazdasági, kulturális központjává fejlődött és napjainkban is meghatározó a kistérségi központi szerepe, mindezekből következően jelentős szerepet kapott a Petőfi Sándor Művelődési Központ is.

Az elmúlt 10 évben évenként, írásos szakmai és pénzügyi beszámoló alapján kapott tájékoztatást a város Képviselő- testülete és a város lakossága a feladat ellátásáról. 

Mindezeken túl, számos vizsgálat eredményei, tapasztalatai alapján, az ágazati törvény szerint az önkormányzatok számára előírt kötelező feladatok  ellátása megnyugtatóan valósult meg.

Ha arra törekszünk, hogy megfeleljük a 21. század változásainak, az EU-s elvárásoknak, és mindezekkel együtt munkánkat  elhivatottan akarjuk végezni, hinnünk  kell Beke Pál gondolatsorában, amit a művelődési házakról írt:   

„ ez az intézmény az emberek, a polgárok érdekeiért van, s hogy őket kell szolgálja, hogy nincs, nem lehet más, a helytől idegen magasabb szempont tevékenységében, tevékenységajánlatában, mint a helybéli sors jobbítása, hogy elsősorban a helybeliek aktivitásának kell helyt adnia úgy, hogy cselekvőkedvüket feltárja, felkelti, megerősíti, s végül a népművelő szakértelme segítségével önállósítjuk.”

Mindenkinek fontos a maga foglalkozása, újságírónak, tanárnak, művészettörténésznek és joggal hiheti is mindenki, de nekünk, a mi munkánk végzéséhez fontos az a hit, hogy e szakma alkalmazása és közreműködése nélkül nem teremthető egy jobb, perspektivikus jövő.  Sokan felelősek vagyunk azért, hogy értelmes, felnőttként gondolkodni képes, mérlegelni tudó polgárok nevelődjenek Magyarországon, de különösen a közművelődés felelőssége fontos, mert az mindenütt jelen van

A helyi társadalom, a közművelődés funkciói, feladatai

Helyi társadalma egy településnek illetve településrésznek van. Elsősorban tehát térbeniséget jelent, de egyben társadalmi egység is. A helyi társadalom mindig egy sajátos közvetítő a nagy társadalom (makrostruktúra világa) és a mikrovilágok (egyén és kis csoportjai ) között. Az ember nem tud közvetlenül viszonyulni a társadalmi egészhez.  A mindennapjainkban az elsődleges kötődések kis közösségekhez (család, baráti kör), majd a település helyi társadalmához kötik, és csak ezek közvetítésével a nagyobb egészhez. A helyi társadalomnak a közvetítés nagyon fontos működésbeli funkciója, többek között a kultúra közvetítése is.  

A helyi társadalom olyan szociális képződmény, amely térben elkülönülten létezik, amelyre sajátos minőség, érdekstruktúra, hierarchia, rétegtagoltság jellemző.                                   

Céljait, szándékait önszerveződése révén valósítja meg, érdekeinek érvényesítését autonóm módon realizálja a makrogazdaság és társadalom intézményrendszerén belül.

A helyi társadalom méretében, jellegében autonóm szervezettségének minőségében sokféle lehet. Életképessége, dinamikájának jellege, kohéziója, kompaktsága, attól is függ, hogy a helyi társadalom szimbolikus, szociális és információs tőkéje mekkora, rétegei, csoportjai  mennyire tudatosak, a cselekvések mennyire érdekalapozottak, a célok mennyire közeli vagy távlati jellegűek.

A helyi lakosság boldogulását meghatározhatja az is, hogy a különböző érdekszövetségek nyitottak-e az új kihívásokra, az együttműködésre, az új típusú aktivitásokra, az új közösségek mennyire képesek a térség érdekeit is figyelembe venni, a jövő lehetőségeiért régi érdekeket módosítani, korlátozni.

A személyiség helyi társadalomhoz fűződő viszonyát a kötődés, az életlehetőségekről kialakult elégedettségi szint, a helyi várható, átlátható, elérhető jövő, a személyes perspektíva lehetőségeinek szűkössége vagy távlatossága, az együttműködésben való részvétel sokfélesége és ösztönző ereje, a kezdeményezések elfogadása és az aktív részvétel szabadságának dimenziórendszere formálja.

A hihetetlen mértékű információáramlás (műholdak, internet) világában mindenki mindenről szinte a történés pillanatában értesülhet. Egyre inkább tért hódít az egész világot egységes kommunikációs hálórendszerbe fogó információs háló és társadalom.

Eközben működni kezdett egy ellentétes folyamat, amelyben felértékelődnek a „másságok”, különös jelentőségűekké váltak a lokalitás jelenségei, a mikrotársadalom emberléptékű dimenziói, azok a humán értékek, amelyektől új minőségben gazdagabb lehet az ember és a természet, az emberi és a kulturális érték, az ember és a közösség kapcsolata, új értékkel gazdagodhat az élet értelme.

A kultúra a legszélesebb jelentésében az ember alkotta világ. Magába foglalja a tárgyi feltételeket, az emberi kapcsolatot szabályozó normákat, az egyének magatartását meghatározó társadalmi mintákat, a gondolkodás és a beszéd  szimbólumait, az ezekből származó és az egyének tájékozódását szolgáló jelkép-rendszereket: a nyelvet, a hagyományt, a művészetet, a tudományt, a vallást, a filozófiát stb.

A kultúrában jelentős szerepű az elért eredményeket tartósító, az egyes nemzedékek kapcsolatát erősítő, a történelmi folyamatosságot biztosító és megújító igény- és szokásrendszer. A kultúra szerepe lényeges a társadalmi integrációban, az egyének együttműködésében, emberek személyi fejlődésében, önállóságának kibontakoztatásában, készségeinek, jártasságainak, képességeinek és ismereteinek gyarapodásában, az életmód minőségének fokozásában a szellemi és gyakorlati tevékenységek intézményesítésében.

A kultúra ugyanakkor ellentmondásos jelenség: eredményei felhasználhatók a természeti környezet károsítására, a történelmi fejlődés, a társadalmi stabilitás és a személyi kiterjedés megakadályozása is.  Azt, hogy a kultúra pozitív vagy negatív értékei kerülnek e túlsúlyba, mindenkor a művelődés, vagyis az értékek és képességek elsajátítása és alkalmazása dönti el. A közművelődési törvény ezért helyez nagy súlyt a közösségi művelődésre, az egyének egymást segítő gyakorlatára a kultúra eredményeinek elsajátítására.  Ebben a folyamatban van meghatározó szerepe a helyi közművelődést szervező, irányító művelődésben dolgozó szakembereknek.

Döntő jelentőségű tényező a szimbolikus, szociális és információs tőke, ami tulajdonképpen a helyi tudás. Ez teheti a helyi lakosság életét teljes körűvé, gazdaságilag ökonomikussá, kötődésben, elégedettségben, perspektívában, kooperációban, részvételi lehetőségekben vonzóvá. Mivel ezek egyszerre egyetemes, nemzeti, kisebbségi és helyi, szellemi, közösségi értékek, ezért nem fogynak el.

A közművelődésnek újra és újra át kell gondolnia, hogy milyen funkciókkal szolgálja leginkább az új és új viszonyok közé kerülő és kényszerülő helyi társadalmat abban, hogy az emberek önmagukra találjanak, és megteremtsék azokat a feltételeket, amelyek között otthon érezhetik magukat a világban.

Ez azt jelenti, hogy az emberek szabadidejének arányában a helyi közművelődés tereiben, civil szervezeteiben folyamatos szükség van művelődési folyamatok, alkalmak, közösségi kapcsolatok, az alkotás és  megértések élményeihez tevékenységi formák kínálatára, az  egyetemes, a nemzeti, a kisebbségi és a helyi kultúra értékeinek közismertté tételére, a település különböző korú, nemű, érték – és érdekű csoportjainak művelődési, közéleti szükségleteihez, életképességének fejlesztéséhez alkalmazkodó tudás- és képesség

fejlesztő formák, folyamatok teremtésére, a helyi hagyományokat  gazdagító formák, szórakozási lehetőségek biztosítása.  

A közművelődési tevékenység a helyi társadalom kulturális szükségletei, önművelő, önképző, amatőr művészeti ambícióinak, társas kapcsolatigényének, közéleti, közösségi, szórakozási lehetőségeinek felismerését, szervező segítésének biztosítását, szakmai szolgálatot jelent.

Nagyon nehezen alakul ki úgy érzem a kistérségi kulturális együttműködés annak ellenére, hogy szaporodnak a helyi és térségi kulturális rendezvények, nő a kultúra iránti igény, de a források szűkösek – így jelenleg a továbblépés lehetősége a helyi és térségi koordinációban, valamint összefogásban rejlik.

A kulturális értékekkel való törődés  sokrétű, sokszínű és egyben sok szereplős is. Elanyagiasodott világunkban is egyre több civil műhely alakul ennek érdekében, illetve egyre több személy, gazdasági egység válik pártolójává értékeink megóvásának, a kultúrált életfeltételek megteremtésének.

Mindannyiunknak alkalmazkodni kell az állandóan változó társadalmi tendenciák hatásaira átalakult új kulturális és művelődési szokásokhoz.

Tudatosítani szükséges, hogy az Unió regionális politikája, közösségi elvre épülő támogatási rendszere előnyt jelenthet az aktív közművelődési kapcsolatokkal is rendelkező régióknak, kistérségeknek, településeknek és csoportoknak. A rendezvények tervezésénél – a pályázati lehetőségek figyelembe vételével – erre fokozottan oda kell figyelni.

Beszámolóm bevezető részében arra próbáltam rávilágítani, hogy a 21. század gazdasági, technikai, informatikai fejlődéséhez igazodva hogyan  keresi helyét a magyar kulturális élet, fontos, hogy tudjuk nekünk mi a feladatunk, hiszen így tudunk hatékonyan és eredményesen dolgozni.

A Művelődési Központ tárgyi, fizikai adottságai, jelenlegi állapota

1973. január 1-én, Petőfi Sándor születésének 150. évfordulóján adták át a házat.  Az elmúlt időszakban különböző okok miatt, nagyon minimális felújítás történt az épületben és az épületen.

A kétszintes 2400 m2 alapterületű létesítményben elsősorban nagyrendezvények, de számos kisrendezvény is helyet kapott. Az elmúlt évtizedek alatt az épület minden helyisége, elektromos rendszere, fűtési rendszere elavult, elhasználódott, korszerűtlenné vált. Néhány évvel ezelőtt elkezdődött egy felújítási folyamat, amely során felújították a földszinti  mosdókat, amit azóta is nagy odafigyeléssel óvunk, felújították a színházterem nézőterét és a színpadot is, korszerűbb, esztétikusabb és  kényelmesebb lett a nézőtér, mert átbetonozták az aljzatot, és így 14 sor helyett 12 tágasabb sor lett, igaz 33 ülőhellyel kevesebb de komfortosabb, azaz 360 fő befogadására alkalmas jelenleg a színházterem.  Új linóleum került az aljzatra, valamint a mennyezeti világítás teljes felújítása és a mennyezet újrafestése is megtörtént.

A székek fa részei csiszolva és lakkozva lettek, valamint új kárpitot kaptak az ülőpárnák. A színházterem bejárataira is új függönyök kerültek Kicserélték a színpad hátsó függönyeit, 

valamint számunkra rendkívül fontos, hogy az épület átadása óta először zsinórpadlás  (díszlettartó) is felszerelésre került, ami nagyon megkönnyíti a színpadi dekorálást. 

A színpad padlózatának felújítása is megtörtént, fekete védőréteget kapott, amit évente újítani szükséges és így talán kevésbé porolódik.

Emeli a házban tartott rendezvények színvonalát a pályázaton nyert fénytechnika használata, ami 2 db 6 csatornás dimmerből, 48 csatornás fénykeverő pultból, 20 színes reflektorból és még sok egyéb összetevőből áll és mindez esztétikusan és biztonságosan van felszerelve a színpad köré.

A ház jelentős igénybevétele miatt ebben az évben a művelődési ház szinte minden helyiségét kifestettük.

Megoldásra váró feladatok
· Színházterem szellőző-berendezésének szerelési munkálatainak befejezése

· Fűtéskorszerűsítés

· Kisfoglalkoztató termek aljzatának felújítása, linóleum csere

· A hátsó folyosón az öltözőkhöz tartozó mosdók felújítása

· Nyílászárók cseréje
· Emeleti aula linóleum cseréje, világításának felújítása
· Kiskőrös Város Önkormányzata két nyertes pályázatának köszönhetően 2011 októberétől elkezdődtek a Művelődési központ felújítási munkálatai, aminek következtében a megoldásra váró feladatok jelentősen lecsökkennek. A két pályázatban nyert pénzösszeg lehetővé teszi a nyílászárók cseréjét, az akadálymentesítést (mozgáskorlátozott mosdó, lift), kisfoglalkoztatók,próbaterem, kamara felújítását (világítás,hangtechnika,aljzat,mennyezet).

Technikai fejlesztések

Több éve az első helyen volt a technikai fejlesztések listáján a fénymásoló cseréje és mivel végleg javíthatatlanná vált, a régi készülék árának a beszámításával egy új modern fénymásoló beszerzését biztosította az önkormányzat.

Projektor és vetítővászon használata a művelődési ház számos rendezvényén szükséges lenne, hiszen a város intézményei, iskolái, óvodái az önkormányzat és sok civil szervezet, csoport tartja összejöveteleit, műsorait a házban és rendezvényeken igényelnék a projektor és vetítővászon használatát. A most folyamatban lévő pályázat lehetővé teszi ennek beszerzését.

Az utóbbi időben a színházteremben tartott rendezvények hangosítását egyre gyakrabban nem tudjuk megoldani megfelelő színvonalon, mert a hangtechnika elavult, korszerűtlenné vált. Ezért fontos a hangtechnika felújítása a színházteremben, amit szintén biztosít a mostani átalakítás.

Működés feltételei, kapcsolataink

Az intézmény munkarendje, nyitva tartása és terem kiadás- bérlés rendje szabályozott.

Intézményünk kis létszámú, de felkészült, megfelelő végzettséggel és tapasztalattal rendelkező dolgozókból áll. Ez a létszám az év nagy részében elegendő, azonban a városi nagyrendezvények, fesztiválok alkalmával több segítő alkalmazása szükséges.

Intézményünkben közel 25 kiscsoport, klub, szakkör, civil szervezet tartja összejöveteleit, számos kis és nagyrendezvényt bonyolítunk átlagosan 12 órás nyitva tartással. Minden eseményt bejegyzünk a helyiségek használatáról, a látogatók számáról.

.

Az előző évekhez hasonlóan a kiemelt városi nagyrendezvényeket intézkedési terv és koordinációs megbeszélés előzte meg, ahol a szervezésben közreműködő intézményekkel kicseréltük az információt, pontosítottunk, egyeztettünk a sikeres lebonyolítás érdekében.

A kulturális tevékenységekkel foglalkozó intézményekkel ( VAMI, Városi Könyvtár, Petőfi Szülőház és Múzeum ) jó kapcsolatban vagyunk, különböző rendezvényeket közösen szervezünk vagy kiegészítjük egymás programjait 

(Magyar Kultúra Napja, Augusztus 20., október 6., október 23. kiállítások stb. )

A város oktatási intézményei (óvodák, iskolák) számos rendezvényüket (óvodás táncest, iskolai műsoros est, tanévnyitó- tanévzáró) tarják az épületben, amelyekhez helyet és jelentős segítséget biztosítunk.

Rendszeresen részt veszünk országos értekezleteken, konferenciákon, jó kapcsolatban vagyunk a megyei, regionális és országos szakmai szervezetekkel.

A helyi közművelődési tevékenység

Látogatottság

A Művelődési Központ a város meghatározó közművelődési intézménye, amely Kiskőrös és környéke lakosságának művelődési és szabadidős igényeinek a kielégítését és biztosítását látja el.

A város közművelődési tevékenységének túlnyomó része az intézményben történik. A két szintes épület kis és nagyobb termei, a színházterem lehetőséget biztosítanak egyszerre több program lebonyolításához. A gyermek és felnőtt színházi előadások, a tanfolyamok, a klubfoglalkozások, a civil szervezetek programjai, a művészeti csoportok, a város oktatási és kulturális intézményeinek rendezvényei mind itt kapnak helyet. 

E sokrétű tevékenységből fakadóan a város és vonzáskörzete lakosságából 2011. november végéig közel 100 000 ember fordult meg az intézményben.

A legnagyobb számban a gyermek- és ifjúsági korosztály látogatja a művelődési házat.

Ez elsősorban a nagyszámú mazsorett csoportoknak, modern tánctanfolyamoknak, nemzetiségi és művészeti csoportoknak köszönhető.

Sok idős ember látogatja a nyugdíjas és cukor klubokat, a szlovák amatőr együtteseket színházi előadásokat.

A fiatal felnőttek és a középosztály elsősorban a szórakozási alkalmakat keresik (pl. városi nagyrendezvények, fesztiválok,) de részt vesznek a színházi előadásokon, felnőttképzéseken.

Az elmúlt évek beszámolói, intézményi statisztikái alapján elmondható, hogy a lakosság a legkülönfélébb célokra, eseményekre veszi igénybe az intézményt, illetve annak rendezvényeit.

Közösségi színterek használata

     I.
Térítésmentes helyiség és technika használata, ügyintézés

(A csoportok vezetőit tiszteletdíj illeti meg.)

Csoport neve
Helyiség használat időpontja
Helyiség

1. Népdalkör
Vasárnap
15.00-17.00
fsz. 1-2-3    

2. Szivárvány néptánc 
Hétfő
16.00-22.00
próbaterem

3. Hétszínvirág néptánc
Kedd
16.30-18.00
próbaterem

4. Hétszínvirág ovis néptánc 
Szerda
16.30-17.30
próbaterem

5. Hétszínvirág néptánc
Csütörtök
16.30-18.00
próbaterem

6. Mazsorett 
Hétfő
17.00-18.00                                    


Kedd
16.00-17.00
színpad   


Szerda
14.00-19.00 
vagy    


Csütörtök
16.00-17.00
em. aula 


Péntek
14.00-18.00              vagy Petőfi tér

II.
Térítésmentes helyiség és technika használat, ügyintézés

1) Városi Fúvószenekar

egyeztetés szerint
2) Nyugdíjas Nótakör

csütörtök
16.00-18.00

em. 2. terem
3) Nyugdíjas klub

kedd

16.00-19.00

fsz. 1-2-3. terem
4) Cukorbetegek klubja

csütörtök
17.00-20.00

fsz. 1-2-3. terem
5) Vasutas cukor klub

szerda

16.00-18.00

fsz. 1-2-3. terem
6) Modern tánc


péntek

15.00-18.00

próbaterem
7) Fashion Dance


szerda, péntek 16.00-19.00

próbaterem
8) Német Kisebbség

egyeztetés szerint
9) Polgári Kör


szerda

19.00-21.00

fsz.1-2-3 terem
10) Egyéb civilszerveződések alkalmi időpont egyeztetés
11) Vállalkozók Klubja

időpont egyeztetéssel különböző helyszíneken
12) Dúdolgató


hétfő

10.30-


fsz.l.

13) Jóga klub


hétfő

9.30-12.00

próbaterem

                                                           szerda             16.30-18.00                 em. 2.terem    

A közösségi színterek használatának a rendje mutatja állandó csoportjaink idő és terembeosztását. Ezek  a csoportok ingyenesen használják a helyiségeket, a rendelkezésre álló technikát, valamint segítünk  az ügyintézésben, meghirdetjük rendezvényeiket a helyi médiában, plakátokon, szórólapokon.

A helyi kultúra közvetítését és fejlesztését szolgáló közművelődési gyakorlat rendkívül sokszínű és gazdag. Idetartoznak a városi rendezvények: Újévi koncert, óvodák, iskolák műsoros estjei, Idősek Napja, Városi Gyermekkarácsony, Nagymama bál, Petőfi Szilveszter, Jótékonysági estek, Országos Középiskolás Kertészeti és Szőlészeti Verseny, Gyermek Szépségverseny.  Intézményünk ezek megszervezésében, koordinálásában és lebonyolításában közreműködik

 A helyi társadalom közösségi kultúrájának fejlesztését a helyi társadalmi összetartozását erősítik a civil szervezetek. Biztosítjuk a helyet a Nyugdíjas klubnak és segítjük munkájukat.

Az utóbbi években egyre aktívabb a működésük, színesek és sokoldalúak a programjaik. Van nótakörük, időnkét kirándulásokat, vetélkedőket, bálokat, ünnepi műsorokat szerveznek és mutatnak be.

Nálunk működik kettő cukorbetegek klubja, akik havi rendszerességgel találkoznak. Ők is ismeretterjesztő előadásokat, bálokat, ünnepi alkalmakat szerveznek.

.

Újonnan beindított klubunk a „Dúdolgató” kismamák és kisbabák részére. Heti egy alkalommal igen kellemes hangulatban anyukák tanulják a dalokat, mondókákat, a babák pedig jól érzik magukat a mászó szőnyegen és a teremben.

Vállalkozói klubunk negyedik éve működik nagyon hatékonyan, első év az összeszokás időszaka volt, a második évben különböző ismeretterjesztő előadásokon biztosítottunk információkat a vállalkozók részére, most a harmadik-negyedik évben  a vállalkozók bemutatták saját vállalkozásukat különböző módon (helyszínen, projektoros vetítéssel stb.) A vállalkozók szívesen jönnek az összejövetelekre, jól érzik magukat, egymás között kicserélik az információkat, komolyan veszik a klubtagságot.

Jó kezdeményezés volt az Adventi tér kint a Művelődési Központ előtt, ahol a civil szervezetek közreműködtek. Második alkalommal már jóval több csoport jelentkezett, feldíszítették a faházakat, és egy héten keresztül minden este nyitva voltak, sütötték a gesztenyét, forralták a bort és az almalét, készítették a szendvicset, pogácsát és sok egyéb finomságot. Egy faházban a karácsonyi jászol volt látható, mellette egy óriás karácsonyfa (amit a város óvodásai és iskolásai díszítettek fel) minden este zenés műsor tette igazán hangulatossá, bensőségessé az adventi várakozást. Nagyon sokan kilátogattak a térre, hallgatták a kellemes zenét, beszélgettek, jól érezték magukat. A mostani információink szerint az idei évben ismét bővül a részvevők száma és várhatóan a vendégeké is.

A létkultúra közvetítését és fejlesztését szolgáló közművelődési gyakorlathoz tartoznak az ismeretterjesztő előadások, amelyeket több témában is szerveztünk.

Csillagászati bemutató és előadás, történelmi előadások, úti élménybeszámolók, filmbemutató, könyvbemutató, egészségügyi előadások, mezőgazdasági előadások.

 Ismeretterjesztő előadásaink a következők voltak: 

Jan. 14.

A vérnyomás mértékének fontossága – figyelmeztető jelek

Febr. 7-11-ig 

Rendhagyó földrajzórák, előre beosztott órarend szerint

Febr. 15., 17., 23.,
A növényvédelem aktuális kérdései

Febr. 17. 

Ifjúsági Filharmónia

Márc. 2. 

Gazdakörök országos tapasztalatai és lehetőségei az Eu-ban

Márc. 24.
Hegyközségi előadás, regisztráció, aktuális problémák a mezőgazdaságban

Márc. 25. 

Területi Ifjúsági Elsősegélynyújtó vetélkedő

Ápr. 14.
 
Ifjúsági Filharmónia

Ápr. 2. 

Egy nemzet újjászületése, Molnár V. József előadása

Máj. 25. - jún. 3-ig  
A bűn nyomában,  előadások órarend szerint az iskolások számára

Nov. 10. 

Általában a magas vérnyomásról

Nov. 11.
 
Biogazda fórum

Nov. 18. 

Csillagászati előadás + távcsöves csillagvizsgálás

Felnőttek mezőgazdasági képzéseken, vagyonőri tanfolyamokon, könyvelői tanfolyamokon vettek részt

Gyerekek részére játszóházak és kézműves foglalkozások biztosítottak elfoglaltságot.

.

A kreativitás és az önkifejezés kultúrájának ápolását az intézményben az évtizedes múltra visszatekintő művészeti csoportok segítik. Mazsorett csoportok, akik intézményünkben készülnek a hét szinte minden napján a versenyekre, városi és nemzetközi fellépésekre. Szerepelnek rendezvényeinken, gyakran segítenek, közreműködnek különböző rendezvények  lebonyolításában .A mindennapos jelenlétük komoly szervezést kíván ,hogy ne nagyon zavarják más csoportok foglalkozásait, hiszen sokan vannak és hangosak is.  Városi Fúvószenekar segítségével bonyolítottuk a Városi Napokon a Bács-Kiskun Megyei Fúvószenekari találkozót már második alkalommal, valamint ők a szereplői a kiskőrösi Újévi Koncertnek. Szlovák Nemzetiségi Népdalkör és Citerazenekar akik megerősödve több új taggal bővülve, még színvonalasabb előadásokat tartottak. A népdalkör az egyik legaktívabb csoportunk. Rendszeresen minden vasárnap délután gyakorolnak, minden helyi fesztiválon szerepelnek, ezen túl önálló műsoros esteket is rendeznek valamint az ország különböző településein és  gyakran külföldön is fellépnek. Mindig kiemelkedő színfolt  gyönyörű szlovák népviseletük amelyet minden szereplésükkor viselnek. Szivárvány Nemzetiségi Néptáncegyüttes is több mint 30 éve a Művelődési Központ épületében és segítségével működik. Hasonlóan a Népdalkörhöz helyi, országos és nemzetközi rendezvények nagyon gyakori szereplői. A közelmúltban vendégszerepeltek Hollandiában, Lengyelországban és Párizsban, valamint számos hazai fellépésük volt. 

A néptánc utánpótlás kérdése évek óta foglalkoztatta városunk kultúrájáért felelős szakembereit. Az idei évtől elindult a kalocsai Hétszínvirág Művészeti iskola tanrend szerinti néptánc oktatása közel 50 gyerekkel. Bízunk benne,hogy az eddig problémát jelentő néptánc utánpótlás megoldódik és a fiatal táncosok méltón képviselik majd városunkat helyben, országos valamint nemzetközi fesztiválokon.  

Az ünnepi és egyetemes kultúrafejlesztést segítik a város kiemelt eseményei, a Szüreti Fesztivál, Petőfi Szilveszter, a Magyar Kultúra Napja, Városi Napok-Rétesfesztivál, a Megyei Ifjúsági Néptánc válogató fesztivál.

Ezeken a rendezvényeken a nagyszámú helyi csoportokon túl hivatásos művészek és együttesek is fellépnek. Ezek a rendezvények a város és a kistérség kiemelt kulturális eseményei. Ide sorolhatjuk még a nemzeti ünnepek megemlékezéseit, műsorait ( Március 15., augusztus 20., Szent István napja, Október 23.)

Színházi előadásaink is ezt a területet gazdagítják.

Előadások gyerekeknek:
 
2011. január 14. péntek 11 órakor

Ludas Matyi zenés mesejáték egy részben
Forrás Színházműhely előadásában
2011. február 25. péntek 11 órakor
Óz a nagy varázsló mesemusical 2 részben
Körúti Színház előadásában
2011. április 01. péntek 11 órakor
Világszép Nádszálkisasszony zenés mesejáték
Nektár Színház előadásában
2011. november 25. péntek 11 óra

Székely Betlehemes

Forrás Színház Műhely előadásában

Gyermek színházi előadássorozatunk a kisiskolásoknak bérlettel, az óvodásoknak részben bérlettel és a középiskolásoknak előadásonként szerveztünk.
Ebben az évben ismét a Forrás Színház előadása kiemelkedően színvonalas volt. Élő zene, élő éneklés, szép mozgás, szép magyar beszéd, biztos szövegtudás, igényes díszlet, hang és fénytechnika.

Budapesti táncszínházzal való kapcsolatunkat folytatjuk. Képzett balett táncosok előadásában láthattuk a Piroska és a farkast valamint a Jancsi és Juliskát, ezt követi most „A rendíthetetlen ólomkatona”. Klasszikus komolyzenei betétekkel színekkel, fényekkel nagyon színvonalas előadásokat láthattak a gyerekek amelyek el is nyerték tetszésüket

Egy előadás színvonalánál igen pozitív vélemény az, amikor közel 400 gyerek ül bent a nézőtéren és pisszenéstelen csend van majd házat rengető ováció.

Hasonló élményeket szeretnénk biztosítani a jövőben is a gyerekek részére

Óvodás Színházbérlet  1. előadás

2011. november 22., kedd 10:30  óra

A bátor sün

Budai Bábszínház előadásában
Néhány évet kihagyva ismét sikerült elindítanunk egy óvodás színházbérletet amelynek az első előadását már láthatták is az ovisok. A Budai Bábszínház előadásában „A bátor sün” c. bábelőadást nézték meg. A színészek jól oldották meg az aktív színjátszást, úgy hogy a gyerekek  észre sem vették hogy megint tanultak valami fontosat. Jó volt a díszlet és élvezhették a szép magyar beszédet is a gyerekek. Ezt tavasszal követi a többi ovisoknak szervezett előadás. A bérlet összeállítását megelőzte egy műsor kiajánló amit az óvónénik végignéztek, elemeztek, sorrendet állítottak  és ez alapján állítottuk össze a bérletet.
A következő darabokból választhattak és az aláhúzottból áll össze a bérlet:

Óvodás Színházbérlet kiajánló

A kis hableány (gyermekmusical) Fogi Színház
Az oroszlánkirály meséje (gyermekmusical) Fogi Színház
Jancsi és Juliska (TáncMese) VSG Kamarabalett előadása

A rendíthetetlen ólomkatona (TáncMese) VSG Kamarabalett előadása

Téli tücsök meséi (bábelőadás) Ciróka bábszínház
A bátor sün (élő bábos-zenés előadás)Budai Bábszínház
Két mikulás egy erdőben (élő–bábos, zenés meseelőadás) Budai Bábszínház

.
Előadások felnőtteknek:
FIGARÓ HÁZASSÁGA

Színházi előadás két részben 

Bánfalvy Ági International Stúdió

2011. január 25-án (kedd) 19.00 órakor

INDUL A BAKTERHÁZ

Turay Ida és a Soproni Petőfi Színház közös előadása

vígjáték két részben

2011. február 24-én  19.00 órakor

Az elmúlt színházi évad darabjai, nagydíszletes, igazi színházi hangulatú darabok voltak. A zenés vígjátékok, operettek és musicalek a közönség kedvencei ezért főként ezekből válogatunk. 
Jól sikerült ismét színdarabokat választanunk. A”Figaró házassága „Rékasi Károly, Bánfalvy Ági, Harmath Imre főszereplésével igazi színházi élményt nyújtott a közönség számára. Az „Indul a bakterház” c. előadás ami egy rendkívül közismert darab, újszerű feldolgozásban, kiemelkedően színvonalas díszletével óriási siker volt.

Színházi kiajánlásunkat műsorfüzetben és plakátokon jelentetjük meg és eljuttatjuk az intézményekhez, gazdasági egységekbe, a környező településekre, meghirdetjük a Kábel TV- képújságján és a helyi újságokban is. Kiskőrös és környéke színházszerető lakossága megszokta az elmúlt években, hogy igényes jó szereposztású színházi előadásokat láthatnak, ezért szívesen jönnek, jó hangulat uralkodik az előadások alatt, ahol a közönség és a színészek is jól érzik magukat.

Kiállításaink:

Jan. 21.
Kultúra Napja

Jan. 28.
Óvodások területi kézműves kiállítása

Febr. 4.
20 éves a mazsorett, fotók és relikviák

Febr. 20.
„Ez a vonat most van indulóban”gyűjteményes fotókiállítás

                         Katona voltam,katonarelikviák  Kiskőrösről

Márc. 7.
Petőfi Általános Iskola rajz kiállítás

Máj. 4.

„Természeti kincseink” gyermekrajz + fotó                  

Máj. 18.
Városi Napok-Rétesfesztivál
„Virtuális séta a múltból a jövőbe” Kiskőrös régen és ma, interaktív fotó kiállítás           

Máj. 25.    
A bűn nyomában

Szept. 4.
Kiskőrösi szüret és szlovák nemzetiségi napok

Kőrös Csilla – Ikonfestő kiállítása               

Szept. 4.
Sütiparádé fotói

Kiállításaink közül ebben az évben a legsikeresebb volt „Katona voltam” c. gyűjteményes kiállítás.  Nagyon sokan közreműködtek a fotók összegyűjtésében, legfőképpen a Kiskőrösi Szlovák Egyesület tagjai. A magántulajdonban lévő képeket eddig csak kevesen vagy senki sem láthatta, most ezek  nyilvánosságot kaptak  Sok látogató volt, akik közül sokan találtak ismerősöket, rokonokat a képeken.

A másik jól sikerült kiállításunk „Virtuális séta a múltból a jövőbe” Kiskőrös régen és ma, interaktív kiállítás, amelynek több mint ezer látogatója volt. Sokan többször visszatértek,mert újból és újból látni akarták a régi Kiskőröst és kiskőrösieket. 

Nagyrendezvények

Ebben az évben is két nagy fesztivál megszervezésében, lebonyolításában, koordinálásában közreműködtünk és végeztük a z operatív munkát.

A Városi Napok- Rétesfesztivál az elmúlt kilenc évben még sohasem volt egyforma. Volt már három napos, két napos, egynapos, bent a rétes, kint a rétes stb. Az idén három napos volt, rendezvénysátor volt felállítva a művelődési ház melletti parkolóban, ahol vasárnap a rétes készítés folyamatát tekinthették meg az ideérkező vendégek,ebben az évben is zsűrizve

volt az itt készített rétes, a legkülönfélébb díjak lettek kiosztva. Jó minőségű volt a megvásárolható rétes, volt ételpavilon elegendő ülőhellyel. Szombaton és vasárnap szerepelhettek a helyi csoportok, valamint színvonalas műsorok (pl. Csík Zenekar koncertje) biztosították a jó szórakozást mindkét este a térre érkező vendégeknek.

Szombaton délután fúvószenekari találkozó volt. Hat fúvószenekar mutatkozott be a közönség nagy örömére. Rendkívül színvonalas, jó hangulatú volt a bemutatkozás. A fúvószenekari találkozót a Bács-Kiskun Megyei Közművelődési Intézet finanszírozta.

Ismét nagy sikere volt vasárnap délelőtt az óvónők bábelőadásának.
Ebben az évben a Szüreti Fesztivál Petőfi téri arculata is átalakult. 

A borutca a tér másik felére került. 25 faház volt felállítva a borosoknak, ahova ebben az évben már más településekről is voltak részvevői a borutcának, a tér hangulatos volt, ahol a vendégek jól érezhették magukat. A faházak felállítása, ahol a bor és az azt kiegészítő gasztronómia váltakozott, hangulatos volt.

A Szivárvány Néptánc együttes sátora az idén is nagy sikert aratott és szintén emelték a rendezvény hangulatát és színvonalát.

Több, évente ismétlődő nagyobb rendezvénye van városunknak, amelyeket a művelődési házban tartunk: Idősek Napja, Újévi koncert, Országos Középiskolák Kertészeti- Szőlészeti verseny, Iskolák, óvodák műsoros estjei, Kiskőrösi Szlovákok műsoros estjei, Megyei Ifjúsági Néptánc válogató fesztivál, „ Petőfi Túra” elnevezésű gyalogtúra.

Az együtt élő másságok kultúrája

Kiskőrösön a Szlovák nemzetiségi hagyományok ápolása kiemelkedő jelentőségű. Ezt elsősorban a Kiskőrösi Szlovákok Egyesülete, a Kiskőrösi Szlovák Nemzetiségi Népdalkör és Citerazenekar valamint a Szivárvány Néptánc együttes tevékenysége biztosítja. Ezek a csoportok több zenés-táncos estet ( pl. Rétes fesztivál, Alma bál,Zsuzsanna napi bál, Sült krumpli zmacskalóval) szerveznek intézményünkben, valamint rendszeresen fellépnek a város és a térség rendezvényein, ápolják a szlovák folklór hagyományait.

A Német Kisebbségi Önkormányzat is nálunk tartja összejöveteleit, rendezvényeit. Német kiejtési és szavalóversenyt szerveznek évente a tanulóknak valamint itt tartják a Mikulásnapi ünnepséget is.

A Cigány Kisebbségi Önkormányzat több alkalommal szervezett ismeretterjesztő előadást valamint egész napos egészségnapot és műsoros délutánt.

Kiskőrös város intézményei, egyházi, civil szerveződései sok rendezvényét tartja a Művelődési Központban.

Segítjük előkészületeiket, biztosítjuk a próbák lehetőségét és a lebonyolításban is közreműködünk.

Feladatunk az, hogy befogadjuk a jó kezdeményezéseket, segítsük azokat, valamint kínálatot biztosítsunk azzal a szándékkal, hogy a helyi kulturális igényeket és szükségleteket kielégítsük.

Kiskőrös, 2011. november 29.

Szabó Gyuláné sk.
Petőfi Sándor Művelődési Központ igazgató

Ellenjegyzem: 

Domonyi László  sk.
polgármester

HATÁROZAT-TERVEZET

A Képviselő-testület a Petőfi Sándor Művelődési Központ 2011. évi tevékenységéről szóló beszámolóját elfogadja. 

